5050 by 2020 – Sitoumus tasa-arvon puolesta | PE 6.3. - Tampere Film Festival
Perjantai 6.3. | Klo 16.30–17.30 | Festivaalikeskus | Englanniksi
Tampereen elokuvajuhlat yhteistyössä Women in Film & Television Finlandin kanssa järjestää erittäin ajankohtaisen 50-50 teemavuoden keskustelun festivaalien tasa-arvoisesta ohjelmistosuunnittelusta sekä elokuvien representaatioista. Mitä aktiivisia toimenpiteitä festivaalit voivat tehdä tukeakseen sukupuolten välistä tasa-arvoa sekä moninaisuutta? Onko 50-50 tavoite realistinen ja jos on, miten siihen päästään? Paneelissa mukana keskustelemassa Tampereen elokuvajuhlien ohjelmistosuunnittelija Riina Mikkonen, Black Nights Film Festivalin vastaava lyhytelokuvaohjelmiston suunnittelija Laurence Boyce ja Tanskan elokuvakriitikkojen puheenjohtaja Nanna Frank Rasmussen. Paneelin moderoi Suomen elokuvasäätiöstä Marjo Pipinen.
5050 by 2020 on sitoumus, jonka allekirjoittamalla elokuvafestivaalit sitoutuvat edistämään sukupuolten välistä tasa-arvoa ja moninaisuutta ohjelmistoissaan ja organisaatioissaan vuoteen 2020 mennessä.